Document ID: 32019R2018

Reference:
5.12.2019
LT
Europos Sąjungos oficialusis leidinys
L 315/155
KOMISIJOS DELEGUOTASIS REGLAMENTAS (ES) 2019/2018
2019 m. kovo 11 d.
kuriuo papildomos Europos Parlamento ir Tarybos reglamento (ES) 2017/1369 nuostatos dėl prekėms tiesiogiai parduoti skirtų šaldymo aparatų ženklinimo energijos vartojimo efektyvumo etikete
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2017 m. liepos 4 d. Europos Parlamento ir Tarybos reglamentą (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (1), ypač į jo 11 ir 16 straipsnius,
kadangi:
(1)
Reglamentu (ES) 2017/1369 Komisijai suteikiami įgaliojimai priimti deleguotuosius aktus dėl gaminių grupių, turinčių didelį energijos ir, kai tinka, kitų išteklių taupymo potencialą, ženklinimo arba skalės keitimo;
(2)
taikant Europos Parlamento ir Tarybos direktyvos 2009/125/EB (2) 16 straipsnio 1 dalį parengtame Ekologinio projektavimo darbo plane (Komisijos komunikate COM(2016) 773 (3)) nustatyti ekologinio projektavimo ir energijos vartojimo efektyvumo ženklinimo sistemos 2016–2019 m. darbo prioritetai. Prekėms tiesiogiai parduoti skirti šaldymo aparatai priklauso gaminių grupėms, laikytinoms prioritetinėmis atliekant parengiamuosius tyrimus ir vėliau priimant įgyvendinimo priemones;
(3)
apskaičiuota, kad taikant ekologinio projektavimo darbo plane numatytas priemones būtų galima iki 2030 m. sutaupyti 260 TWh galutinės energijos per metus, o tai prilygsta metinio išmetamųjų šiltnamio efektą sukeliančių dujų kiekio sumažinimui maždaug 100 mln. tonų 2030 m. Viena iš ekologinio projektavimo darbo plane išvardytų produktų grupių, susijusi su galimybe 2030 m. sutaupyti maždaug 48 TWh galutinės energijos per metus, yra prekėms tiesiogiai parduoti skirti šaldymo aparatai;
(4)
Komisija atliko du įprastai Sąjungoje naudojamų prekėms tiesiogiai parduoti skirtų šaldymo aparatų techninių, aplinkosauginių ir ekonominių charakteristikų parengiamuosius tyrimus. Tyrimai atlikti glaudžiai bendradarbiaujant su Sąjungos ir trečiųjų valstybių suinteresuotaisiais subjektais ir suinteresuotosiomis šalimis. Šių tyrimų rezultatai paskelbti viešai ir pristatyti Konsultacijų forumui, įsteigtam pagal Reglamento (ES) 2017/1369 14 straipsnį;
(5)
atlikus parengiamuosius tyrimus padaryta išvada, kad reikia priimti prekėms tiesiogiai parduoti skirtų šaldymo aparatų energijos vartojimo efektyvumo ženklinimo reikalavimus;
(6)
parengiamaisiais tyrimais nustatyta, kad svarbiausias aplinkosauginis prekėms tiesiogiai parduoti skirtų šaldymo aparatų aspektas yra jų naudojimo etapu suvartojamos energijos kiekis;
(7)
parengiamieji tyrimai parodė, kad gaminių, kuriems taikomas šis reglamentas, suvartojamos elektros energijos kiekį dar galima gerokai sumažinti įgyvendinant energijos vartojimo efektyvumo ženklinimo priemonę, taikomą prekėms tiesiogiai parduoti skirtiems šaldymo aparatams;
(8)
šis reglamentas turėtų būti taikomas šiems prekėms tiesiogiai parduoti skirtiems šaldymo aparatams: parduotuvinėms šaldymo spintoms (šaldikliams arba šaldytuvams), gėrimų šaldytuvams, mažiems ledų šaldikliams, kaušelinių ledų šaldytuvams ir šaldomiesiems prekybos automatams;
(9)
minibarai ir vyno šaldytuvai, atliekantys pardavimo funkcijas, neturėtų būti laikomi prekėms tiesiogiai parduoti skirtais šaldymo aparatais, todėl jiems šis reglamentas neturėtų būti taikomas; jiems taikomas Komisijos deleguotasis reglamentas (ES) 2019/2016 (4);
(10)
vertikaliosios nejudančio oro šaldymo spintos yra pramoniniai šaldymo aparatai ir yra apibrėžtos Komisijos reglamente (ES) 2015/1095 (5), todėl į šio reglamento taikymo sritį neturėtų būti įtrauktos;
(11)
jei pirmasis prekybos mugėse rodomų prekėms tiesiogiai parduoti skirtų šaldymo aparatų modelio vienetas jau yra pateiktas rinkai arba teikiamas rinkai tuo metu, kai vyksta prekybos mugė, tie mugėje rodomi gaminiai turėtų būti paženklinti energijos vartojimo efektyvumo etikete;
(12)
atitinkami gaminio parametrai turėtų būti matuojami patikimais, tiksliais ir atkuriamais metodais. Tuose metoduose turėtų būti atsižvelgiama į pripažintus pažangiausius matavimo metodus, įskaitant Europos Parlamento ir Tarybos reglamento (ES) Nr. 1025/2012 (6) I priede išvardytų Europos standartizacijos organizacijų priimtus darniuosius standartus, jei jų yra;
(13)
šio reglamento terminai ir bandymų metodai atitinka standartų EN 16901, EN 16902, EN 50597 ir EN ISO 23953–2 terminus ir bandymų metodus;
(14)
atsižvelgiant į tai, kad su energija susijusių gaminių vis dažniau įsigyjama per interneto prieglobos platformas, o ne tiesiogiai tiekėjų interneto svetainėse, reikėtų patikslinti, kad internetinės prekybos platformos turėtų būti atsakingos už tiekėjo pateiktos etiketės rodymą šalia kainos. Jos turėtų informuoti prekiautoją apie tą prievolę, tačiau neturėtų būti atsakingos už pateiktos etiketės ir gaminio informacijos lapo tikslumą ar turinį. Tačiau, taikant Parlamento ir Tarybos direktyvos 2000/31/EB dėl elektroninės komercijos (7) 14 straipsnio 1 dalies b punktą, tokiose interneto prieglobos platformose, sužinojus apie reikalavimų nesilaikymą (pvz., nėra etiketės ar gaminio informacijos lapo, jie neišsamūs arba netikslūs), pavyzdžiui, jei apie tai praneša rinkos priežiūros institucija, atitinkamo gaminio informacija turėtų būti nedelsiant pašalinta arba panaikinta prieiga prie jos. Tiekėjui, tiesiogiai parduodančiam gaminius galutiniams naudotojams savo interneto svetainėje, taikomos Reglamento (ES) 2017/1369 5 straipsnyje nurodytos prekiautojų nuotolinės prekybos pareigos;
(15)
šiame reglamente nustatytas priemones pagal Reglamento (ES) 2017/1369 14 ir 18 straipsnius aptarė Konsultacijų forumas ir valstybių narių ekspertai,
PRIĖMĖ ŠĮ REGLAMENTĄ:
1 straipsnis
Dalykas ir taikymo sritis
1.   Šiuo reglamentu nustatomi į elektros tinklą jungiamų prekėms tiesiogiai parduoti skirtų šaldymo aparatų, įskaitant ne maisto produktams šaldyti parduodamus aparatus, ženklinimo ir papildomos informacijos apie gaminį teikimo reikalavimai.
2.   Šis reglamentas netaikomas:
a)
prekėms tiesiogiai parduoti skirtiems šaldymo aparatams, kurie maitinami tik iš kitų nei elektros tinklas šaltinių;
b)
prekėms tiesiogiai parduoti skirtiems nekompresoriniams šaldymo aparatams, kuriuose nenaudojamas garo kompresijos šaldymo ciklas;
c)
atskirai įrengtiems komponentams, pavyzdžiui, kondensavimo agregatui, kompresoriams ar vandens kondensavimo agregatams, prie kurių atskiroji šaldymo spinta turi būti prijungta, kad veiktų;
d)
prekėms tiesiogiai parduoti skirtiems šaldymo aparatams, kuriuose apdorojamas maistas;
e)
prekėms tiesiogiai parduoti skirtiems šaldymo aparatams, specialiai išbandytiems ir patvirtintiems vaistiniams preparatams ar moksliniams ėminiams laikyti;
f)
prekėms tiesiogiai parduoti skirtiems šaldymo aparatams, kuriuose rodomi maistui parduodami gyvi gyvūnai, kaip antai gyvoms žuvims ir vėžiagyviams rodyti ir parduoti skirtiems šaldymo aparatams ir šaldomiems akvariumams bei vandens rezervuarams;
g)
salotų vitrinoms;
h)
horizontaliesiems prekystaliams su integruota prekių laikykla, numatytiems veikti atšaldymo temperatūros režimu;
i)
prekėms tiesiogiai parduoti skirtiems šaldymo aparatams be integruotos vėsinimo sistemos, kurie traukia atvėsintą orą iš atskiro oro vėsintuvo; tai netaikoma atskirosioms šaldymo spintoms ir 6 kategorijos šaldomiesiems prekybos automatams, kaip apibrėžta IV priedo 4 lentelėje;
j)
kampinėms spintoms;
k)
prekybos automatams, numatytiems veikti šaldymo temperatūros režimu;
l)
žuvies prekystaliams su smulkintu ledu;
m)
pramoninėms šaldymo spintoms, staigaus šaldymo spintoms, kondensavimo agregatams ir procesiniams aušintuvams, kaip apibrėžta Reglamente (ES) 2015/1095;
n)
vyno šaldytuvams ir minibarams.
2 straipsnis
Apibrėžtys
Šiame reglamente vartojamų terminų apibrėžtys:
1.
prekėms tiesiogiai parduoti skirtas šaldymo aparatas – izoliuota spinta, kurioje yra viena arba daugiau tam tikros reguliuojamos temperatūros kamerų, šaldoma natūraliosios arba priverstinės konvekcijos būdu, naudojant vieną ar daugiau energiją vartojančiųjų priemonių, skirta nustatytoje žemesnėje nei aplinkos temperatūroje laikomiems maisto produktams ir kitoms prekėms rodyti ir parduoti pirkėjams, kai jas pasiima patys pirkėjai arba jas paduoda pardavėjas, ir kai prekės prieinamos tiesiogiai pro atvirus šonus arba vienas ar daugiau durų arba stalčių, arba ir duris, ir stalčius, įskaitant prekėms tiesiogiai parduoti skirtus šaldymo aparatus, kuriuose yra vietos maisto produktams ir kitoms prekėms, kurios vartotojams neprieinamos, laikyti, išskyrus minibarus ir vyno šaldytuvus;
2.
maisto produktai – maistas, ingredientai, gėrimai, įskaitant vyną, taip pat kiti visų pirma vartoti skirti produktai, kuriuos būtina laikyti atšaldytus iki tam tikros temperatūros;
3.
kondensavimo agregatas – bent iš vieno elektrinio kompresoriaus ir vieno kondensatoriaus sudarytas gaminys, kuris gali ataušinti ir šaldymo įrenginio arba sistemos viduje nuolat palaikyti žemą arba vidutinę temperatūrą, kai prie garintuvo ir plėtimo įtaiso prijungtas gaminys veikia garo kompresijos ciklu, kaip apibrėžta Reglamente (ES) 2015/1095;
4.
atskiroji šaldymo spinta – iš gamyklinių komponentų surinktas prekėms tiesiogiai parduoti skirtas šaldymo aparatas, kuris, kad veiktų kaip prekėms tiesiogiai parduoti skirtas šaldymo aparatas, turi būti prijungtas prie atskirai įrengtų ir į spintą neintegruotų komponentų (kondensavimo agregato ir (arba) kompresoriaus, ir (arba) vandens kondensavimo agregato);
5.
prekėms tiesiogiai parduoti skirtas šaldymo aparatas, kuriame apdorojamas maistas, – prekėms tiesiogiai parduoti skirtas šaldymo aparatas, specialiai išbandytas ir patvirtintas maistui apdoroti, kaip antai ledų gamybos aparatas, šaldomasis prekybos automatas su mikrobangų krosnele arba ledo gaminimo aparatas; tai neapima prekėms tiesiogiai parduoti skirtų šaldymo aparatų, kurių viena kamera specialiai suprojektuota maistui apdoroti ir sudaro mažiau kaip 20 % aparato naudingojo tūrio;
6.
naudingasis tūris – kameros bendrojo tūrio dalis kubiniais decimetrais (dm3) arba litrais (L) atėmus maisto produktams ir kitoms prekėms laikyti ar rodyti nenaudojamų komponentų ir erdvių tūrį;
7.
bendrasis tūris – kameros vidinio įdėklo tūris kubiniais decimetrais (dm3) arba litrais (L), matuojamas be vidinių detalių ir uždarius duris ar uždengus dangčius;
8.
specialiai išbandytas ir patvirtintas – gaminio apibūdinimas, reiškiantis, kad jis atitinka visus šiuos reikalavimus:
a)
buvo specialiai suprojektuotas ir išbandytas nurodytai veiksenai ar naudojimui pagal nurodytus Sąjungos teisės aktus ar susijusius aktus, atitinkamus valstybių narių teisės aktus ir (arba) atitinkamus Europos ar tarptautinius standartus;
b)
prie jo pridedamas į techninius dokumentus įtrauktinas sertifikatas, tipo patvirtinimo žymuo ar bandymo ataskaita, įrodantys, kad gaminys buvo patvirtintas konkrečiai veiksenai ar naudojimui,
c)
jis yra pateiktas rinkai būtent nurodytai veiksenai ar naudojimui ir tai patvirtinta bent techniniuose dokumentuose, ant gaminio pateiktoje informacijoje ir reklamos arba rinkodaros medžiagoje;
9.
salotų vitrina – prekėms tiesiogiai parduoti skirtas šaldymo aparatas, vertikalioje plokštumoje turintis vienas ar daugiau durų arba stalčių priekių, o viršutiniame paviršiuje – išpjovas, į kurias galima įstatyti laikino laikymo indus, į kuriuos galima lengvai įdėti ir iš jų išimti maistą, pavyzdžiui, picos garnyrą ar salotų sudedamąsias dalis;
10.
horizontalusis prekystalis su integruota prekių laikykla – horizontali šaldymo spinta, iš kurios pirkėjams paduodamos prekės, su integruota prekių laikykla, kurios tūris yra bent 100 litrų (l) vienam ilgio metrui (m) ir kuri paprastai įrengta prekystalio apačioje;
11.
horizontalioji šaldymo spinta – prekėms tiesiogiai parduoti skirtas šaldymo aparatas su horizontalia virtina, iš kurios prekes galima išimti per atidaromą viršų;
12.
atšaldymo temperatūra – temperatūros intervalas nuo – 3,5 iki 15 Celsijaus laipsnių (°C), jei šaldymo aparate yra energijai taupyti skirta energijos valdymo sistema, ir nuo – 3,5 iki 10 laipsnių Celsijaus (°C), jei šaldymo aparate tokios sistemos nėra;
13.
veikimo temperatūra – kameros atskaitos temperatūra bandymo metu;
14.
šaldomasis prekybos automatas – prekėms tiesiogiai parduoti skirtas šaldymo aparatas, kuriame galima sumokėti pinigais arba žetonais ir gauti atšaldytus maisto produktus ar kitas prekes be aptarnaujančio personalo pagalbos;
15.
kampinė šaldymo spinta – prekėms tiesiogiai parduoti skirtas šaldymo aparatas, skirtas dviem linijinėms šaldymo spintoms, pastatytoms kampu viena į kitą ir (arba) sudarančioms lanką, geometriškai sujungti. Kampinė šaldymo spinta neturi aiškios išilginės ašies ir nesudaro konkrečios atkarpos, nes ji yra tik užpildančioji dalis (pleišto ar panašios formos) ir nėra suprojektuota naudoti kaip savarankiškas šaldymo įrenginys. Abu kampinės šaldymo spintos galai sudaro 30–90 ° kampą;
16.
šaldymo temperatūros režimas – žemesnės nei – 12 Celsijaus laipsnių (°C) temperatūros palaikymas;
17.
žuvies prekystalis su smulkintu ledu – horizontali šaldymo spinta, iš kurios pirkėjams paduodamos prekės, specialiai suprojektuota ir parduodama šviežiai žuviai rodyti. Ant jos viršaus dedamas smulkinto ledo sluoksnis rodomos šviežios žuvies temperatūrai palaikyti ir joje įrengta nutekėjimo anga;
18.
vyno šaldytuvas – tik vieno tipo kamerą vynui laikyti turintis šaldymo aparatas, kuriame temperatūra tiksliai kontroliuojama laikymo sąlygoms ir tikslinei temperatūrai užtikrinti ir kuriame įrengtos vibracijos slopinimo priemonės, apibrėžtas Deleguotajame reglamente (ES) 2019/2016;
19.
kamera – nuo kitų kamerų pertvara, talpykla ar panašia konstrukcija atskirta uždara prekėms tiesiogiai parduoti skirto šaldymo aparato erdvė, tiesiogiai prieinama per vienas ar daugiau išorinių durų, gali būti padalyta į skyrius. Šiame reglamente, jeigu nenurodyta kitaip, terminas „kamera“ reiškia ir kameras, ir jų skyrius;
20.
išorinės durys – prekėms tiesiogiai parduoti skirto šaldymo aparato dalis, kuri yra judama arba kurią galima nuimti tam, kad į prekėms tiesiogiai parduoti skirtą šaldymo aparatą būtų galima sudėti arba iš jo išimti produktus;
21.
skyrius – uždara kameros erdvė, kurioje veikimo temperatūra skiriasi nuo kameros, kurioje ji yra, temperatūros;
22.
minibaras – šaldymo aparatas, kurio bendras tūris ne didesnis kaip 60 litrų ir kuris visų pirma skirtas maisto produktams laikyti ir parduoti viešbučių kambariuose ar panašiose patalpose, kaip apibrėžta Deleguotajame reglamente (ES) 2019/2016;
23.
pardavimo vieta – vieta, kurioje prekėms tiesiogiai parduoti skirti šaldymo aparatai yra demonstruojami ar siūlomi pirkti, išsinuomoti arba įsigyti išsimokėtinai;
24.
energijos vartojimo efektyvumo indeksas (EEI) – prekėms tiesiogiai parduoti skirto šaldymo aparato santykinio energijos vartojimo efektyvumo indeksas procentais (%), apskaičiuotas pagal IV priedo 2 punktą.
3 straipsnis
Tiekėjų pareigos
1.   Tiekėjai užtikrina, kad:
a)
kiekvienas prekėms tiesiogiai parduoti skirtas šaldymo aparatas būtų pateikiamas su spausdinta III priede nustatytos formos etikete;
b)
gaminio parametrai, nurodomi gaminio informacijos lape, kaip nustatyta V priede, būtų įtraukti į gaminių duomenų bazę;
c)
konkrečiu prekiautojo prašymu būtų pateikiamas spausdintas gaminio informacijos lapas;
d)
VI priede nustatytas techninių dokumentų turinys būtų įtrauktas į gaminių duomenų bazę;
e)
visoje konkretaus prekėms tiesiogiai parduoti skirto šaldymo aparato modelio vaizdinėje reklamoje būtų pagal VII priedą nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
f)
visoje konkretaus prekėms tiesiogiai parduoti skirto šaldymo aparato modelio techninėje reklaminėje medžiagoje ar kitoje reklaminėje medžiagoje, įskaitant techninę reklaminę medžiagą ar kitą reklaminę medžiagą internete, būtų pagal VII ir VIII priedus nurodoma to modelio energijos vartojimo efektyvumo klasė ir energijos vartojimo efektyvumo klasių skalė;
g)
prekiautojams būtų pateikiama kiekvieno prekėms tiesiogiai parduoti skirtų šaldymo aparatų modelio elektroninė etiketė, kurios forma ir kurioje pateikiama informacija nustatytos III priede;
h)
prekiautojams būtų pateikiamas kiekvieno prekėms tiesiogiai parduoti skirtų šaldymo aparatų modelio V priede nustatytas elektroninės formos gaminio informacijos lapas.
2.   Energijos vartojimo efektyvumo klasė grindžiama energijos vartojimo efektyvumo indeksu, kuris apskaičiuojamas pagal II priedą.
4 straipsnis
Prekiautojų pareigos
Prekiautojai užtikrina, kad:
a)
kiekvienas pardavimo vietoje, įskaitant prekybos muges, esantis prekėms tiesiogiai parduoti skirtas šaldymo aparatas būtų pažymėtas pagal 3 straipsnio 1 dalies a punktą tiekėjų pateikta etikete; įmontuojamųjų aparatų etiketė turėtų būtų rodoma taip, kad būtų aiškiai matoma, o kitų prekėms tiesiogiai parduoti skirtų šaldymo aparatų – taip, kad būtų aiškiai matoma išorinėje šaldymo aparato priekinėje arba viršutinėje pusėje;
b)
vykdant nuotolinę prekybą, pagal VII ir VIII priedus būtų pateikiama etiketė ir gaminio informacijos lapas;
c)
visoje konkretaus prekėms tiesiogiai parduoti skirto šaldymo aparato modelio vaizdinėje reklamoje, įskaitant reklamą internete, būtų pagal VII ir VII priedus nurodoma etiketėje nurodyta gaminio energijos vartojimo efektyvumo klasė ir energijos vartojimo efektyvumo klasių skalė;
d)
visoje konkretaus prekėms tiesiogiai parduoti skirto šaldymo aparato modelio techninėje reklaminėje medžiagoje ar kitoje reklaminėje medžiagoje, įskaitant techninę reklaminę medžiagą ar kitą reklaminę medžiagą internete, kurioje apibūdinami konkretūs to modelio techniniai parametrai, būtų pagal VII ir VIII priedus nurodoma to modelio energijos vartojimo efektyvumo klasė ir energijos vartojimo efektyvumo klasių skalė.
5 straipsnis
Interneto prieglobos platformų paslaugų teikėjų pareigos
Jei prieglobos paslaugų teikėjas, kaip nurodyta Direktyvos 2000/31/EB 14 straipsnyje, leidžia tiesiogiai savo interneto svetainėje parduoti prekėms tiesiogiai parduoti skirtus šaldymo aparatus, jis sudaro sąlygas ant rodinio mechanizmo parodyti pagal VIII priedo nuostatas prekiautojo pateiktą elektroninę etiketę ir elektroninį gaminio vardinių parametrų lentelės lapą, ir praneša prekiautojui apie prievolę juos parodyti.
6 straipsnis
Matavimo metodai
Pagal 3 ir 4 straipsnius pateiktina informacija nustatoma patikimais, tiksliais ir atkuriamais matavimo ir skaičiavimo metodais, kuriuose atsižvelgiama į pripažintus pažangiausius skaičiavimo ir matavimo metodus ir kurie nustatyti IV priede.
7 straipsnis
Rinkos priežiūros tikslais taikoma patikros procedūra
Valstybės narės, atlikdamos Reglamento (ES) 2017/1369 8 straipsnio 3 dalyje nurodytus rinkos priežiūros patikrinimus, taiko šio reglamento IX priede nustatytą patikros procedūrą.
8 straipsnis
Peržiūra
Komisija, atsižvelgdama į technologijų pažangą, ne vėliau kaip 2023 m. gruodžio 25 d. peržiūri šį reglamentą ir vertinimo rezultatus, įskaitant, jei reikia, persvarstymo pasiūlymo projektą, pateikia Konsultacijų forumui. Atliekant peržiūrą, be kita ko, įvertinama:
a)
energijos vartojimo efektyvumo klasės;
b)
galimybė spręsti žiedinės ekonomikos klausimus;
c)
galimybė patikslinti gaminių klasifikavimą, inter alia, atsižvelgiant į integruotųjų ir atskirtųjų šaldymo spintų skirtumus.
9 straipsnis
Įsigaliojimas ir taikymas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2021 m. kovo 1 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2019 m. kovo 11 d.
Komisijos vardu
Jean-Claude JUNCKER
Pirmininkas
(1)  OL L 198, 2017 7 28, p. 1.
(2)  2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10).
(3)  Komisijos komunikatas „2016–2019 m. Ekologinio projektavimo darbo planas“, COM(2016) 773 final, 2016 11 30.
(4)  2019 m. kovo 11 d. Komisijos deleguotasis reglamentas (ES) 2019/2016, kuriuo papildomos Europos Parlamento ir Tarybos reglamento (ES) 2017/1369 nuostatos dėl šaldymo aparatų ženklinimo energijos vartojimo efektyvumo etikete ir panaikinamas Komisijos deleguotasis reglamentas (ES) Nr. 1060/2010 (Žr. šio Oficialiojo leidinio p. 102).
(5)  2015 m. gegužės 5 d. Komisijos reglamentas (ES) 2015/1095, kuriuo dėl ekologinio projektavimo reikalavimų, taikomų pramoninėms šaldymo spintoms, staigaus šaldymo spintoms, kondensavimo agregatams ir procesiniams aušintuvams, įgyvendinama Europos Parlamento ir Tarybos direktyva 2009/125/EB (OL L 177, 2015 7 8, p. 19).
(6)  2012 m. spalio 25 d. Europos Parlamento ir Tarybos reglamentas (ES) Nr. 1025/2012 dėl Europos standartizacijos, kuriuo iš dalies keičiamos Tarybos direktyvos 89/686/EEB ir 93/15/EEB ir Europos Parlamento ir Tarybos direktyvos 94/9/EB, 94/25/EB, 95/16/EB, 97/23/EB, 98/34/EB, 2004/22/EB, 2007/23/EB, 2009/23/EB ir 2009/105/EB ir panaikinamas Tarybos sprendimas 87/95/EEB ir Europos Parlamento ir Tarybos sprendimas Nr. 1673/2006/EB (OL L 316, 2012 11 14, p. 12).
(7)  2000 m. birželio 8 d. Europos Parlamento ir Tarybos direktyva 2000/31/EB dėl kai kurių informacinės visuomenės paslaugų, ypač elektroninės komercijos, teisinių aspektų vidaus rinkoje (Elektroninės komercijos direktyva) (OL L 178, 2000 7 17, p. 1).
I PRIEDAS
Prieduose vartojamų terminų apibrėžtys
Vartojamų terminų apibrėžtys:
1)
gėrimų šaldytuvas – prekėms tiesiogiai parduoti skirtas šaldymo aparatas, kuriame tam tikru greičiu atvėsinami supakuoti negendantys gėrimai, išskyrus vyną, į jį sudėti aplinkos temperatūros ir parduodami už aplinkos temperatūrą žemesnės konkrečios temperatūros. Iš gėrimų šaldytuvo gėrimų galima pasiimti tiesiogiai pro atvirus šonus arba vienas ar daugiau durų ir (arba) iš stalčių. Kadangi gėrimai negendantys, kai jų paklausos nėra, taupant energiją temperatūra šaldytuve gali būti didesnė;
2)
ledų šaldiklis – horizontali uždara šaldymo spinta, kurioje laikomi ir (arba) rodomi ir parduodami fasuoti ledai, prie kurių vartotojas gali prieiti atidaręs viršuje esantį permatomą arba nepermatomą dangtį; spintos naudingasis tūris ≤ 600 litrų, o išimtinai šaldiklių su permatomu dangčiu atveju – naudingasis tūris, padalintas iš TDA, ≥ 0,35 metrų;
3)
permatomas dangtis – durys iš permatomos medžiagos, užimantis bent 75 % durų ploto, per kurią galutinis naudotojas gali aiškiai matyti prekes;
4)
bendras rodomasis plotas (TDA) – bendras matomų maisto produktų ir kitų daiktų užimamas plotas, įskaitant per stiklą matomą plotą, apibrėžiamas kaip naudingojo tūrio, išreiškiamo kvadratiniais metrais (m2), horizontalių ir vertikalių paviršiaus projekcijų plotų suma;
5)
greitojo atsako (QR) kodas – gaminio modelio energijos vartojimo efektyvumo etiketėje pateikiamas brūkšninis kodas, susietas su modelio informacija gaminių duomenų bazės viešojoje dalyje;
6)
metinis suvartojamos energijos kiekis (AE) – vidutinis per parą suvartojamos energijos kiekis, padaugintas iš 365 (dienų per metus), išreikštas kilovatvalandėmis per metus (kWh/a), apskaičiuojamas pagal IV priedo 2 punkto b papunktį;
7)
per parą suvartojamos energijos kiekis (Edaily
) – prekėms tiesiogiai parduoti skirto šaldymo aparato per 24 valandas norminėmis sąlygomis suvartojamos energijos kiekis kilovatvalandėmis (kWh/24h);
8)
standartinis metinis suvartojamos energijos kiekis (SAE) – norminis prekėms tiesiogiai parduoti skirto šaldymo aparato per metus suvartojamos energijos kiekis kilovatvalandėmis per metus (kWh/a), apskaičiuojamas pagal IV priedo 2 punkto c papunktį;
9)
M ir N – modeliavimo parametrai, kuriais atsižvelgiama į bendrą rodomąjį plotą arba energijos suvartojimo priklausomybę nuo tūrio; jų vertės nustatytos IV priedo 3 lentelėje;
10)
temperatūros koeficientas (C) – pataisos koeficientas, kuriuo atsižvelgiama į veikimo temperatūros skirtumą;
11)
klimato klasės koeficientas (CC) – pataisos koeficientas, kuriuo atsižvelgiama į aplinkos sąlygų, kuriomis šaldymo aparatas skirtas veikti, skirtumą;
12)
P – pataisos koeficientas, kuriuo atsižvelgiama į integruotųjų ir atskirtųjų šaldymo spintų skirtumus;
13)
integruotoji šaldymo spinta – prekėms tiesiogiai parduoti skirtas šaldymo aparatas su integruotąja šaldymo sistema, kurią sudaro kompresorius ir kondensavimo agregatas;
14)
kaušelinių ledų šaldytuvas – prekėms tiesiogiai parduoti skirtas šaldymo aparatas, kuriame IV priedo 4 lentelėje nustatyto intervalo temperatūroje gali būti laikomi, rodomi ir kaušeliu imami ledai;
15)
vertikalioji šaldymo spinta – prekėms tiesiogiai parduoti skirtas šaldymo aparatas su vertikalia arba nuožulnia rodymo anga;
16)
pusiau vertikali šaldymo spinta – ne didesnio kaip 1,5 m bendrojo aukščio vertikali šaldymo spinta su vertikalia arba nuožulnia rodymo anga;
17)
kombinuotoji šaldymo spinta – prekėms tiesiogiai parduoti skirtas šaldymo aparatas, kuriame derinami vertikaliosioms ir horizontaliosioms šaldymo spintoms būdingi rodymo ir atidarymo būdai;
18)
parduotuvinė šaldymo spinta – mažmeninės prekybos vietose, kaip antai prekybos centruose, maistui ir kitoms prekėms rodyti ir tiesiogiai parduoti skirtas šaldymo aparatas. Gėrimų šaldytuvai, šaldomieji prekybos automatai, kaušelinių ledų šaldytuvai ir ledų šaldikliai nelaikomi parduotuvinėmis šaldymo spintomis;
19)
šaldytuvas – prekėms tiesiogiai parduoti skirtas šaldymo aparatas, kuriame produktai nuolat laikomi atšaldymo temperatūroje;
20)
šaldiklis – prekėms tiesiogiai parduoti skirtas šaldymo aparatas, kuriame produktai nuolat laikomi šaldymo temperatūroje;
21)
stelažinė šaldymo spinta – parduotuvinė šaldymo spinta, kurioje prekės gali būti rodomos išdėliotos ant padėklų arba vežimėlių, įstumtų į spintą pakėlus, pasukus arba nuėmus apatinę priekinę jos dalį, jei ji yra;
22)
M rinkinys – bandymų rinkinys su temperatūros matuokliu;
23)
keliatemperatūris prekybos automatas – šaldomasis prekybos automatas, kurio bent dviejų kamerų veikimo temperatūra skiriasi.
24)
rodinio mechanizmas – ekranas, įskaitant jutiklinius ekranus, arba kita vaizdo technologija, naudojami interneto turiniui naudotojams rodyti;
25)
jutiklinis ekranas – į prisilietimą reaguojantis ekranas, pavyzdžiui, planšetinio kompiuterio, kišeninio kompiuterio arba išmaniojo telefono ekranas;
26)
įdėtinis rodinys – vaizdinė sąsaja, kurioje paveikslėlis arba duomenų rinkinys pasiekiami spragtelėjus pele, užvedus pelės žymeklį arba jutikliniame ekrane išskleidus kitą paveikslėlį arba duomenų rinkinį;
27)
alternatyvusis tekstas – vietoj paveikslėlio rodomas tekstas, perteikiantis informaciją negrafine forma, kai rodytuvas negali įkelti paveikslėlio arba kai naudojamos pagalbinės balso sintezės priemonės.
II PRIEDAS
Energijos vartojimo efektyvumo klasės
Prekėms tiesiogiai parduoti skirto šaldymo aparato energijos vartojimo efektyvumo klasė nustatoma pagal energijos vartojimo efektyvumo indeksą (EEI), kaip nurodyta 1 lentelėje.
1 lentelė.
Prekėms tiesiogiai parduoti skirtų šaldymo aparatų energijos vartojimo efektyvumo klasės
Energijos vartojimo efektyvumo klasė
EEI
A
EEI < 10
B
10 ≤ EEI < 20
C
20 ≤ EEI < 35
D
35 ≤ EEI < 50
E
50 ≤ EEI < 65
F
65 ≤ EEI < 80
G
EEI ≥ 80
Prekėms tiesiogiai parduoti skirto šaldymo aparato EEI nustatomas pagal IV priedo 2 punktą.
III PRIEDAS
Prekėms tiesiogiai parduoti skirtų šaldymo aparatų etiketė
1.   PREKĖMS TIESIOGIAI PARDUOTI SKIRTŲ ŠALDYMO APARATŲ, IŠSKYRUS GĖRIMŲ ŠALDYTUVUS IR LEDŲ ŠALDIKLIUS, ETIKETĖ
1.1.   Etiketė:
1.2.   Etiketėje pateikiama ši informacija:
I.
QR kodas;
II.
tiekėjo pavadinimas arba prekės ženklas;
III.
tiekėjo modelio žymuo;
IV.
energijos vartojimo efektyvumo klasių skalė A–G;
V.
pagal II priedą nustatyta energijos vartojimo efektyvumo klasė;
VI.
iki artimiausio sveikojo skaičiaus suapvalintas per metus suvartojamos energijos kiekis (AE), išreikštas kWh per metus;
VII.
—
šaldomųjų prekybos automatų atveju: visų atšaldymo temperatūros režimu veikiančių kamerų naudingojo tūrio suma, išreiškiama litrais (L) ir suapvalinta iki artimiausio sveikojo skaičiaus;
—
visų kitų prekėms tiesiogiai parduoti skirtų šaldymo aparatų atveju: visų atšaldymo temperatūros režimu veikiančių kamerų rodomųjų plotų suma, išreikšta kvadratiniais metrais (m2) ir suapvalinta iki šimtųjų;
—
prekėms tiesiogiai parduoti skirtų šaldymo aparatų, kuriuose nėra atšaldymo temperatūros režimu veikiančių kamerų, atveju: VII punkto piktograma ir vertės litrais (L) arba kvadratiniais metrais (m2) nenurodomos;
VIII.
—
prekėms tiesiogiai parduoti skirtų šaldymo aparatų, kurių visos atšaldymo temperatūros režimu veikiančios kameros yra tos pačios temperatūros klasės, išskyrus šaldomuosius prekybos automatus, atveju:
—
temperatūra viršuje: atšaldymo temperatūros režimu veikiančios kameros (-ų) šilčiausio M rinkinio aukščiausia temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
temperatūra apačioje: atšaldymo temperatūros režimu veikiančios kameros (-ų) šalčiausio rinkinio žemiausia temperatūra Celsijaus laipsniais (°C), suapvalinta iki artimiausio sveikojo skaičiaus, arba visų atšaldymo temperatūros režimu veikiančios kameros (-ų) M rinkinių aukščiausia minimali temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
šaldomųjų prekybos automatų atveju:
—
temperatūra viršuje: atšaldymo temperatūros režimu veikiančios kameros (-ų) didžiausia išmatuota gaminio temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
temperatūra apačioje nenurodama;
—
prekėms tiesiogiai parduoti skirtų šaldymo aparatų, kuriuose nėra atšaldymo temperatūros režimu veikiančių kamerų, atveju VIII punkto piktograma ir Celsijaus laipsniai (°C) nenurodomi;
IX.
—
visų prekėms tiesiogiai parduoti skirtų šaldymo aparatų, išskyrus šaldomuosius prekybos automatus, atveju: visų šaldymo temperatūros režimu veikiančių kamerų rodomųjų plotų suma, išreikšta kvadratiniais metrais (m2) ir suapvalinta iki šimtųjų;
—
prekėms tiesiogiai parduoti skirtų šaldymo aparatų, kuriuose nėra šaldymo temperatūros režimu veikiančių kamerų, atveju: VII punkto piktograma ir vertės kvadratiniais metrais (m2) nenurodomos;
X.
—
prekėms tiesiogiai parduoti skirtų šaldymo aparatų, kurių visos šaldymo temperatūros režimu veikiančios kameros yra tos pačios temperatūros klasės, išskyrus šalduomuosius prekybos automatus, atveju:
—
temperatūra viršuje: šaldymo temperatūros režimu veikiančios kameros (-ų) šilčiausio M rinkinio aukščiausia temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
temperatūra apačioje: šaldymo temperatūros režimu veikiančios kameros (-ų) šalčiausio rinkinio žemiausia temperatūra Celsijaus laipsniais (°C), suapvalinta iki artimiausio sveikojo skaičiaus, arba visų šaldymo temperatūros režimu veikiančios kameros (-ų) M rinkinių aukščiausia minimali temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
šaldomųjų prekybos automatų atveju:
—
temperatūra viršuje: šaldymo temperatūros režimu veikiančios kameros (-ų) didžiausia išmatuota gaminio temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 4 lentelėje;
—
temperatūra apačioje: temperatūra nenurodama;
—
prekėms tiesiogiai parduoti skirtų šaldymo aparatų, kuriuose nėra šaldymo temperatūros režimu veikiančių kamerų, atveju: X punkto piktograma ir vertės Celsijaus laipsniais (°C) nenurodomos;
XI.
šio reglamento numeris, t. y. 2019/2018.
2.   GĖRIMŲ ŠALDYTUVŲ ETIKETĖ
2.1.   Etiketė:
2.2.   Etiketėje pateikiama ši informacija:
I.
QR kodas;
II.
tiekėjo pavadinimas arba prekės ženklas;
III.
tiekėjo modelio žymuo;
IV.
energijos vartojimo efektyvumo klasių skalė A–G;
V.
pagal II priedą nustatyta energijos vartojimo efektyvumo klasė;
VI.
iki artimiausio sveikojo skaičiaus suapvalintas per metus suvartojamos energijos kiekis (AE), išreikštas kWh per metus;
VII.
visų atšaldymo temperatūros režimu veikiančių kamerų bendrojo tūrio suma, išreiškiama litrais (l) ir suapvalinta iki artimiausio sveikojo skaičiaus;
VIII.
visų atšaldymo temperatūros režimu veikiančių kamerų aukščiausia vidutinė kameros temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 5 lentelėje;
IX.
šilčiausia aplinkos temperatūra Celsijaus laipsniais (°C) suapvalinta iki artimiausio sveikojo skaičiaus, kaip nurodyta 6 lentelėje;
X.
šio reglamento numeris, t. y. 2019/2018.
3.   LEDŲ ŠALDIKLIŲ ETIKETĖ
3.1.   Etiketė:
3.2.   Etiketėje pateikiama ši informacija:
I.
QR kodas;
II.
tiekėjo pavadinimas arba prekės ženklas;
III.
tiekėjo modelio žymuo;
IV.
energijos vartojimo efektyvumo klasių skalė A–G;
V.
pagal II priedą nustatyta energijos vartojimo efektyvumo klasė;
VI.
iki artimiausio sveikojo skaičiaus suapvalintas per metus suvartojamos energijos kiekis (AE), išreikštas kWh per metus;
VII.
visų šaldymo temperatūros režimu veikiančių kamerų naudingojo tūrio suma, išreiškiama litrais (L) ir suapvalinta iki artimiausio sveikojo skaičiaus.
VIII.
visų šaldymo temperatūros režimu veikiančių kamerų aukščiausia vidutinė kameros temperatūra Celsijaus laipsniais (°C), suapvalinta iki artimiausio sveikojo skaičiaus, kaip nurodyta 7 lentelėje;
IX.
didžiausia aplinkos temperatūra Celsijaus laipsniais (°C) suapvalinta iki artimiausio sveikojo skaičiaus, kaip nurodyta 8 lentelėje;
X.
šio reglamento numeris, t. y. 2019/2018.
4.   ETIKETĖS FORMOS
4.1.   Prekėms tiesiogiai parduoti skirtų šaldymo aparatų, išskyrus gėrimų šaldytuvus ir ledų šaldiklius, etiketės formos:
4.2.   Gėrimų šaldytuvų etiketės forma:
4.3.   Ledų šaldiklių etiketės forma:
4.4.   Reikalavimai:
a)
etiketės turi būti bent 96 mm pločio ir 192 mm aukščio. Jei spausdinama didesnė etiketė, sudedamosios jos dalys vis tiek turi atitikti pirmiau nustatytas proporcijas;
b)
etiketės fonas turi būti 100 % baltos spalvos;
c)
naudojami šriftai – „Verdana“ ir „Calibri“;
d)
etiketės elementų matmenys ir specifikacijos turi būti tokie, kaip nurodyta 4.1–4.3 punktuose pateiktose etiketės formose.
e)
Naudojamos ŽPGJ (CMYK) modelio spalvos – žydra, purpurinė, geltona ir juoda, vadovaujantis tokiu pavyzdžiu: 0,70,100,0: 0 % žydros, 70 % purpurinės, 100 % geltonos, 0 % juodos.
f)
Etiketės turi atitikti visus šiuos reikalavimus (skaičiai žymi nuorodas į pirmiau pateiktas schemas):
ES logotipo spalva turi būti:
—
fono: 100,80,0,0;
—
žvaigždžių: 0,0,100,0;
energijos logotipo spalva turi būti: 100,80,0,0;
QR kodas turi būti 100 % juodos spalvos;
tiekėjo pavadinimas nurodomas 100 % juodos spalvos 9 pt dydžio pastorintu „Verdana“ šriftu;
modelio žymuo turi būti 100 % juodos spalvos 9 pt dydžio įprastu „Verdana“ šriftu;
A–G skalė turi būti tokia:
—
energijos vartojimo efektyvumo skalės raidės turi būti 100 % baltos spalvos 19 pt dydžio pastorintu „Calibri“ šriftu; raidės turi būti vertikaliai centruotos 4,5 mm atstumu nuo rodyklių kairės pusės;
—
A–G klasių skalės rodyklių spalvos turi būti:
—
A klasė: 100,0,100,0;
—
B klasė: 70,0,100,0;
—
C klasė: 30,0,100,0;
—
D klasė: 0,0,100,0;
—
E klasė: 0,30,100,0;
—
F klasė: 0,70,100,0;
—
G klasė: 0,100,100,0;
vidinių skirtukų linijos storis turi būti 0,5 pt, spalva – 100 % juoda;
energijos vartojimo efektyvumo klasės raidė turi būti 100 % baltos spalvos 33 pt dydžio pastorintu „Calibri“ šriftu. Energijos vartojimo efektyvumo klasės rodyklė ir atitinkama A–G skalės rodyklė turi būti išdėstytos taip, kad jų smaigaliai būtų sulygiuoti. Raidė energijos vartojimo efektyvumo klasės rodyklėje turi būti rodyklės, kuri turi būti 100 % juodos spalvos, stačiakampės dalies viduryje;
metinio suvartojamos energijos kiekio vertė turi būti nurodyta 28 pt dydžio pastorintu „Verdana“ šriftu; „kWh/annum“ turi būti 18 pt dydžio įprastu „Verdana“ šriftu. Tekstas turi būti centruotas ir 100 % juodos spalvos;
piktogramos turi būti tokios, kaip nurodyta etiketės formose, ir kaip nurodyta toliau:
—
piktogramų linijos turi būti 1,2 pt storio ir jos pačios ir jose pateiktas tekstas (skaičiai ir vienetai) turi būti 100 % juodos spalvos;
—
skaičiai po piktogramomis turi būti 16 pt dydžio pastorintu „Verdana“ šriftu, o mato vienetas – 12 pt dydžio įprastu „Verdana“ šriftu; jie turi būti centruoti po piktograma;
—
temperatūros vertės turi būti 12 pt dydžio pastorintu „Verdana“ šriftu, o „°C“ – 12 pt dydžio įprastu „Verdana“ šriftu; jie turi būti pateikti arba dešinėje termometro piktogramos pusėje, arba piktogramos, vaizduojančios aplinkos temperatūrą, viduje;
—
prekėms tiesiogiai parduoti skirtų šaldymo aparatų, išskyrus gėrimų šaldytuvus ir ledų šaldiklius, atveju: jeigu aparate yra tik užšalimo temperatūros kamera (-os) arba tik neužšalimo temperatūros kamera (-os), parodomos tik tinkamos piktogramos, kaip nustatyta 1.2 punkto VII, VIII, IX ir X papunkčiuose; jos turi būti centruotos tarp vidinių skirtukų žemiau metinio suvartojamos energijos kiekio ir energijos vartojimo efektyvumo etiketės apačios;
reglamento numeris turi būti 100 % juodos spalvos 6 pt dydžio įprastu „Verdana“ šriftu.
IV PRIEDAS
Matavimo metodai ir skaičiavimai
Šio reglamento reikalavimų laikymosi ir patikros, ar laikomasi tų reikalavimų, tikslais matavimai ir skaičiavimai atliekami pagal darniuosius standartus arba kitais patikimais, tiksliais ir atkuriamais metodais, kuriuose atsižvelgiama į visuotinai pripažintus pažangiausius metodus ir kurie atitinka toliau išdėstytas nuostatas. Šių darniųjų standartų nuorodų numeriai tuo tikslu paskelbti Europos Sąjungos oficialiajame leidinyje.
1.   Bendrosios bandymo sąlygos:
a)
aplinkos sąlygos turi atitikti 1 grupės vertes, išskyrus ledų šaldiklius ir kaušelinių ledų šaldytuvus, kurie bandomi 2 lentelėje pateiktas 2 grupės vertes atitinkančiomis sąlygomis;
b)
jei kameroje gali būti nustatyta įvairi temperatūra, ji bandoma nustačius žemiausią veikimo temperatūrą;
c)
šaldomieji prekybos automatai, kurių kamerų tūrį galima keisti, bandomi nustačius mažiausią kameros, kurios veikimo temperatūra aukščiausia, naudingąjį tūrį;
d)
gėrimų šaldytuvų atveju nurodytasis vėsinimo greitis nustatomas atsižvelgiant į pusę atsistatymo laiko, kurio prireikia po prekių papildymo.
2 lentelė.
Aplinkos sąlygos
Sausuoju termometru išmatuota temperatūra, °C
Santykinis drėgnumas, %
Rasos taškas, °C
Vandens garų masė sausame ore, g/kg
1 grupė
25
60
16,7
12,0
2 grupė
30
55
20,0
14,8
2.   EEI nustatymas:
a)
visų prekėms tiesiogiai parduoti skirtų šaldymo aparatų EEI, išreikštas procentais ir suapvalintas iki dešimtųjų, reiškia AE (kWh/a) ir etaloninio SAE (kWh/a) santykį ir apskaičiuojamas taip:
EEI = AE/SAE.
b)
SAE, išreikštas kWh per metus ir suapvalintas iki šimtųjų, apskaičiuojamas taip:
AE = 365 × Edaily
;
čia:
—
Edaily
 – prekėms tiesiogiai parduoti skirto šaldymo aparato per 24 valandas suvartojamos energijos kiekis, išreikštas kWh/24 h ir suapvalintas iki tūkstantųjų.
c)
SAE yra išreikštas kWh/a ir suapvalintas iki šimtųjų. Prekėms tiesiogiai parduoti skirtų šaldymo aparatų, kurių visos kameros yra tos pačios temperatūros klasės, ir šaldomųjų prekybos automatų SAE apskaičiuojamas taip:
SAE = 365 × P × (M + N × Y) × C;
prekėms tiesiogiai parduoti skirtų šaldymo aparatų su daugiau nei viena skirtingų temperatūros klasių kamera, išskyrus šaldomuosius prekybos automatus, SAE apskaičiuojamas taip:
;
čia:
(1)
c – kameros tipo numerio indeksas nuo 1 iki n, o n – bendras kamerų tipų skaičius;
(2)
M ir N vertės nurodytos 3 lentelėje.
3 lentelė.
M ir N vertės
Kategorija
M vertė
N vertė
Vėsinamieji gėrimų automatai
2,1
0,006
Ledų šaldikliai
2,0
0,009
Šaldomieji pardavimo automatai
4,1
0,004
Nefasuotų ledų šaldytuvai
25,0
30,400
Vertikaliosios ir kombinuotosios parduotuvinės šaldymo spintos
9,1
9,100
Horizontaliosios parduotuvinės šaldymo spintos
3,7
3,500
Vertikalieji ir kombinuotieji parduotuviniai šaldikliai
7,5
19,300
Horizontalieji parduotuviniai šaldikliai
4,0
10,300
Stelažinės šaldymo spintos (nuo 2021 m. kovo 1 d.)
9,2
11,600
Stelažinės šaldymo spintos (nuo 2023 m. rugsėjo 1 d.)
9,1
9,100
(3)
C ir temperatūros koeficiento vertės nurodytos 4 lentelėje.
4 lentelė.
Temperatūros sąlygos ir atitinkamos temperatūros koeficiento vertės, C
Netaik. = netaikoma.
a)
Parduotuvinės šaldymo spintos
Kategorija
Temperatūros klasė
Šilčiausio M rinkinio aukščiausia temperatūra (°C)
Šalčiausio M rinkinio žemiausia temperatūra (°C)
Viso M rinkinio aukščiausia minimali temperatūra (°C)
C vertė
Vertikaliosios, kombinuotosios parduotuvinės šaldymo spintos
M2
≤ +7
≥ –1
netaik.
1,00
H1 ir H2
≤ +10
≥ –1
netaik.
0,82
M1
≤ +5
≥ –1
netaik.
1,15
Horizontaliosios parduotuvinės šaldymo spintos
M2
≤ +5
≥ –1
netaik.
1,00
H1 ir H2
≤ +10
≥ –1
netaik.
0,92
M1
≤ +5
≥ –1
netaik.
1,08
Vertikalieji ir kombinuotieji parduotuviniai šaldikliai
L1
≤ +5
netaik.
≤ –18
1,00
L2
≤ +5
netaik.
≤ –18
0,90
L3
≤ +5
netaik.
≤ –15
0,90
Horizontalieji parduotuviniai šaldikliai
L1
≤ +5
netaik.
≤ –18
1,00
L2
≤ +5
netaik.
≤ –18
0,92
L3
≤ +5
netaik.
≤ –15
0,92
b)
Kaušelinių ledų šaldytuvai
Temperatūros klasė
Šilčiausio M rinkinio aukščiausia temperatūra (°C)
Šalčiausio M rinkinio žemiausia temperatūra (°C)
Viso M rinkinio aukščiausia minimali temperatūra (°C)
C vertė
G1
-10
-14
netaik.
1,00
G2
-10
-16
netaik.
1,00
G3
-10
-18
netaik.
1,00
L1
-15
netaik.
-18
1,00
L2
-12
netaik.
-18
1,00
L3
-12
netaik.
-15
1,00
S
Speciali klasifikacija
1,00
c)
Šaldomieji prekybos automatai
Temperatūros klasė (*2)
Didžiausia išmatuota gaminio temperatūra (Tv
) (°C)
C vertė
1 kategorija
7
1+(12-TV)/25
2 kategorija
12
3 kategorija
3
4 kategorija
(TV1+TV2)/2 (*1)
6 kategorija
(TV1+TV2)/2 (*1)
d)
Kiti prekėms tiesiogiai parduoti skirti šaldymo aparatai
Kategorija
C vertė
Kiti aparatai
1,00
(4)
Koeficientas Y apskaičiuojamas taip:
a)
gėrimų šaldytuvų:
Yc yra lygiavertis gėrimų šaldytuvo kamerų, kurių tikslinė temperatūra Tc„ tūris (Veq
c), apskaičiuojamas taip:
Yc = Veq
c = bendrasis tūrisc × ((25 – Tc)/20) × CC;
Čia Tc – vidutinė kameros klasės temperatūra, o CC – klimato klasės koeficientas. Tc vertės nurodytos 5 lentelėje. CC vertės nurodytos 6 lentelėje.
5 lentelė.
Gėrimų šaldytuvų temperatūros klasės ir atitinkamos vidutinės kameros temperatūros (Tc)
Temperatūros klasė
Tc (°C)
K1
+ 3,5
K2
+ 2,5
K3
– 1,0
K4
+ 5,0
6 lentelė.
Gėrimų šaldytuvų veikimo sąlygos ir CC vertės
Šilčiausia aplinkos temperatūra (°C)
Santykinis aplinkos drėgnumas (%)
CC
+25
60
1,00
+32
65
1,05
+ 40
75
1,10
b)
ledų šaldiklių:
Yc yra lygiavertis ledų šaldytuvo kamerų, kurių tikslinė temperatūra Tc„ tūris (Veq
c), apskaičiuojamas taip:
Yc = Veq
c = naudingasis tūris × ((12 – Tc)/30) × CC;
čia Tc – vidutinė kameros klasės temperatūra, o CC – klimato klasės koeficientas. Tc vertės nurodytos 7 lentelėje. CC vertės nurodytos 8 lentelėje.
7 lentelė.
Ledų šaldiklių temperatūros klasės ir atitinkamos vidutinės kameros temperatūros (Tc)
Temperatūros klasė
Tc (°C)
Aukščiausia M rinkinio temperatūra per visus bandymus (išskyrus dangčio atidarymo bandymą) yra lygi žemiau nurodytai temperatūrai arba žemesnė už ją (°C)
Šilčiausio M rinkinio didžiausias per dangčio atidarymo bandymą leidžiamas temperatūros pakilimas (°C)
-18
2
-18,0
-7
2
-7,0
8 lentelė.
Ledų šaldiklių veikimo sąlygos ir atitinkamos CC vertės
Minimalios vertės
Maksimalios vertės
CC
Aplinkos temperatūra (°C)
Santykinis aplinkos drėgnumas (%)
Aplinkos temperatūra (°C)
Santykinis aplinkos drėgnumas (%)
Ledų šaldiklis su permatomu dangčiu
16
80
30
55
1,00
35
75
1,10
40
40
1,20
Ledų šaldiklis su nepermatomu dangčiu
16
80
30
55
1,00
35
75
1,04
40
40
1,10
c)
šaldomųjų prekybos automatų:
Y – šaldomojo prekybos automato naudingasis tūris, t. y. visų kamerų, kuriose sudėti tiesiogiai pirkti prieinami produktai, ir erdvės, per kurią pirkėjui išduodami produktai, tūrio suma litrais (L), suapvalinta iki artimiausio sveikojo skaičiaus.
d)
visų kitų prekėms tiesiogiai parduoti skirtų šaldymo aparatų:
Yc – visų prekėms tiesiogiai parduoti skirto šaldymo aparato tos pačios temperatūros klasės kamerų TDA suma kvadratiniais metrais (m2), suapvalinta iki šimtųjų.
(5)
P vertės nurodytos 9 lentelėje.
9 lentelė.
P vertės
Šaldymo spintų tipas
P
Integruotosios parduotuvinės šaldymo spintos
1,10
Kiti prekėms tiesiogiai parduoti skirti šaldymo aparatai
1,00
(*1)  Keliatemperatūrių pardavimo automatų TV yra TV1 (didžiausios išmatuotos produkto temperatūros šilčiausioje kameroje) ir TV2 (didžiausios išmatuotos produkto temperatūros šalčiausioje kameroje) vidurkis.
(*2)  1 kategorija = šaldomieji aparatai nepermatomu priekiu, skirti gėrimams skardinėmis ir buteliais parduoti, kuriuose produktai laikomi krūvoje, 2 kategorija = šaldomieji aparatai įstiklintu priekiu, skirti gėrimams skardinėmis ir buteliais, konditerijos gaminiams ir užkandžiams parduoti, 3 kategorija = šaldomieji aparatai įstiklintu priekiu, skirti vien tik greitai gendantiems maisto produktams, 4 kategorija = šaldomieji keliatemperatūriai aparatai įstiklintu priekiu, 6 kategorija = kombinuotieji aparatai, kuriuos sudaro į tą patį korpusą įmontuoti ir vieno aušintuvo varomi skirtingų kategorijų aparatai.
Netaik. = netaikoma.
V PRIEDAS
Gaminio informacijos lapas
Pagal 3 straipsnio 1 dalies b punktą tiekėjas į gaminių duomenų bazę įrašo 10 lentelėje nurodytą informaciją.
10 lentelė.
Gaminio informacijos lapas
Tiekėjo pavadinimas arba prekės ženklas:
Tiekėjo adresas
 (2)
Modelio žymuo:
Paskirtis:
Rodymas ir pardavimas
Prekėms tiesiogiai parduoti skirtų šaldymo aparatų tipas:
[Gėrimų šaldytuvai/ledų šaldikliai/kaušelinių ledų šaldytuvai/parduotuvinės šaldymo spintos/šaldomieji prekybos automatai]
Šaldymo spintų grupės kodas pagal darniuosius standartus arba kitus patikimus, tikslius ir atkuriamus metodus pagal IV priedą.
Pavyzdžiui: [HC1/…/HC8], [VC1/…/VC4]
Specialieji gaminio parametrai
(Gėrimų šaldytuvai: užpildyti 1 punktą, ledų šaldikliai: užpildyti 2 punktą, kaušelinių ledų šaldytuvai: užpildyti 3 punktą, parduotuvinės šaldymo spintos: užpildyti 4 punktą, šaldomieji prekybos automatai: užpildyti 5 punktą. Jeigu prekėms tiesiogiai parduoti skirtame šaldymo aparate yra skirtingos veikimo temperatūros kamerų arba kamera, kurioje galima nustatyti įvairią temperatūrą, eilutės turi būti pakartotos kiekvienai kamerai arba temperatūros nuostačiui):
1.
Gėrimų šaldytuvai:
Bendrasis tūris (dm3 arba L)
Aplinkos sąlygos, kurioms aparatas gali veikti (pagal 6 lentelę)
Šilčiausia temperatūra (°C)
Santykinis drėgnumas (%)
x
x
x
2.
Ledų šaldikliai su [permatomu dangčiu/nepermatomu dangčiu]:
Naudingasis tūris (dm3 arba L)
Aplinkos sąlygos, kurioms aparatas gali veikti (pagal 8 lentelę)
Temperatūros intervalas (°C)
Santykinio drėgnumo intervalas (%)
mažiausia
didžiausia
mažiausias
didžiausias
x
x
x
x
x
3.
Kaušelinių ledų šaldytuvas
Bendras rodomasis plotas (m2)
Temperatūros klasė (pagal 4 lentelės b dalį)
x,xx
[G1/G2/G3/L1/L2/L3/S]
4.
[Integruotasis/Atskirasis] [Horizontalusis/vertikalusis (išskyrus pusiau vertikalius)/pusiau vertikalus/kombinuotoji] parduotuvinė šaldymo spinta, stelažinė šaldymo spinta: [taip/ne]:
Bendras rodomasis plotas (m2)
Temperatūros klasė (pagal 4 lentelės a dalį)
x,xx
[šaldytuvas: [M2/H1/H2/M1]/šaldiklis: [L1/L2/L3]]
5.
Šaldomieji prekybos automatai, [šaldomieji aparatai nepermatomu priekiu, skirti gėrimams skardinėmis ir buteliais parduoti, kuriuose produktai laikomi krūvoje/šaldomieji aparatai įstiklintu priekiu, skirti [gėrimams skardinėmis ir buteliais, konditerijos gaminiams ir užkandžiams parduoti/vien tik greitai gendantiems maisto produktams parduoti]/keliatemperatūriai aparatai, skirti [įrašyti maisto produktų, kuriems jis skirtas, rūšį]/kombinuotieji aparatai, kuriuos sudaro į tą patį korpusą įmontuoti ir vieno aušintuvo varomi skirtingų kategorijų aparatai, skirti [įrašyti maisto produktų, kuriems jis skirtas, rūšį]:
Tūris (dm3 arba L)
Temperatūros klasė (pagal 4 lentelės c dalį)
x
kategorija [1/2/3/4/6]
Bendrieji gaminio parametrai:
Parametras
Vertė
Parametras
Vertė
Metinis suvartojamos energijos kiekis (kWh per metus) (4)
x,xx
Rekomenduojama temperatūra maistui optimaliai laikyti (°C) (Šie nuostačiai neturi būti prieštaringi IV priedo atitinkamai 4, 5 arba 6 lentelėse nustatytoms temperatūros sąlygoms)
x
EEI
x,x
Energijos vartojimo efektyvumo klasė
[A/B/C/D/E/F/G] (3)
Šviesos šaltinio parametrai
 (1)
 (2):
Šviesos šaltinio tipas
[tipas]
Energijos vartojimo efektyvumo klasė
[A/B/C/D/E/F/G] (3)
Minimali tiekėjo suteikiamos garantijos trukmė
 (2):
Papildoma informacija:
Nuoroda į tiekėjo interneto svetainę, kurioje pateikta Komisijos reglamento (ES) 2019/2024 (5)
 (2) II priedo 3 punkte nurodyta informacija:
(1)  Kaip nustatyta pagal Komisijos deleguotąjį reglamentą (ES) 2019/2015 (1).
(1)  2019 m. kovo 11 d. Komisijos deleguotasis reglamentas (ES) 2019/2015, kuriuo Europos Parlamento ir Tarybos reglamentas (ES) 2017/1369 papildomas šviesos šaltinių energijos vartojimo efektyvumo ženklinimo nuostatomis ir panaikinamas Komisijos deleguotasis reglamentas (ES) Nr. 874/2012 (Žr. šio Oficialiojo leidinio p. 68).
(2)  Taikant Reglamento (ES) 2017/1369 4 straipsnio 4 dalį šių elementų pakeitimai nelaikomi aktualiais.
(3)  Jei gaminių duomenų bazėje galutinis šio langelio turinys sukuriamas automatiškai, tiekėjas šių duomenų nenurodo.
(4)  Jei prekėms tiesiogiai parduoti skirtame šaldymo aparate yra skirtingos veikimo temperatūros kamerų, turi būti nurodytas integruotojo bloko metinis suvartojamos energijos kiekis. Jei atskiras to paties bloko kameras vėsina atskiros šaldymo sistemos, jei įmanoma, taip pat pateikiamas su kiekvienu posistemiu susijęs suvartojamas energijos kiekis.
(5)  2019 m. kovo 11 d. Komisijos reglamentas (ES) 2019/2024, kuriuo pagal Europos Parlamento ir Tarybos direktyvą 2009/125/EB nustatomi prekėms tiesiogiai parduoti skirtų šaldymo aparatų ekologinio projektavimo reikalavimai (Žr. šio Oficialiojo leidinio p. 313).
VI PRIEDAS
Techniniai dokumentai
1.   
Į 3 straipsnio 1 dalies d punkte nurodytus techninius dokumentus įtraukiami šie elementai:
a)
V priede nurodyta informacija;
b)
11 lentelėje nurodyta informacija;
11 lentelė.
Į techninius dokumentus įtrauktina papildoma informacija
Bendras prekėms tiesiogiai parduoti skirto šaldymo aparato modelio aprašymas, kurio pakanka jam vienareikšmiškai ir lengvai identifikuoti:
Gaminio specifikacijos
Bendrosios gaminio specifikacijos:
Parametras
Vertė
Parametras
Vertė
Metinis suvartojamos energijos kiekis (kWh per metus)
x,xx
Standartinis metinis energijos suvartojimas (kWh per metus)
x,xx
Paros energijos suvartojimas (kWh/24 h)
x,xxx
Aplinkos sąlygos
[1 grupė/2 grupė]
M
x,x
N
x,xxx
Temperatūros koeficientas (C)
x,xx
Y
x,xx
P
x,xx
Klimato klasės koeficientas (CC) (1)
x,xx
Tikslinė temperatūra (Tc) (°C) (1)
x,x
Papildoma informacija:
Nuorodos į darniuosius standartus arba taikytus kitus patikimus, tikslius ir pakartojamus metodus:
kai tinkama, tiekėją įpareigoti įgalioto asmens tapatybė ir parašas;
lygiaverčių modelių sąrašas su modelių žymenimis:
2.   
Jei tam tikro modelio techniniuose dokumentuose pateikta informacija buvo gauta:
a)
remiantis kito gamintojo modeliu, turinčiu tokias pačias technines charakteristikas, susijusias su pateiktina technine informacija arba
b)
apskaičiuojant remiantis konstrukcija arba ekstrapoliuojant kito to paties ar kito gamintojo modelio duomenis arba abiem šiais būdais,
techniniuose dokumentuose pateikiami išsamūs tokio skaičiavimo duomenys, gamintojo atliktas vertinimas skaičiavimo tikslumui patikrinti ir, kai tinkama, skirtingų gamintojų modelių tapatumo deklaracija.
(1)  Tik gėrimų šaldytuvų ir ledų šaldiklių
VII PRIEDAS
Vaizdinėje reklamoje, techninėje reklaminėje medžiagoje arba kitoje reklaminėje medžiagoje ir vykdant nuotolinę prekybą, išskyrus nuotolinę prekybą internetu, pateiktina informacija
1.
Siekiant užtikrinti atitiktį 3 straipsnio 1 dalies e punkte ir 4 straipsnio 1 dalies c punkte nustatytiems reikalavimams, prekėms tiesiogiai parduoti skirtų šaldymo aparatų vaizdinėje reklamoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
2.
Siekiant užtikrinti atitiktį 3 straipsnio 1 dalies f punkte ir 4 straipsnio d punkte nustatytiems reikalavimams, prekėms tiesiogiai parduoti skirtų šaldymo aparatų techninėje reklaminėje medžiagoje ar kitoje reklaminėje medžiagoje turi būti rodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
3.
Nuotolinės prekybos prekėms tiesiogiai parduoti skirtų šaldymo aparatų popierinėje reklaminėje medžiagoje turi būti nurodoma etiketėje nurodyta energijos vartojimo efektyvumo klasė ir energijos vartojimo efektyvumo klasių intervalas, kaip nurodyta šio priedo 4 punkte.
4.   
Energijos vartojimo efektyvumo klasė ir energijos vartojimo efektyvumo klasių intervalas nurodomi pagal 1 pav., t. y. pavaizduojama:
a)
rodyklė su energijos vartojimo efektyvumo klasę žyminčia baltos spalvos raide bent kainos šrifto dydžiui lygaus dydžio pastorintu „Calibri“ šriftu, jei kaina yra rodoma, o visais kitais atvejais aiškiai matomo ir įskaitomo dydžio šriftu;
b)
rodyklės spalva turi atitikti energijos vartojimo efektyvumo klasės spalvą;
c)
galimų energijos vartojimo efektyvumo klasių intervalas 100 % juodos spalvos šriftu, ir
d)
rodyklė turi būti tokio dydžio, kad būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasės raidė apvestos juodu 0,5 pt storio apvadu.
Nukrypstant nuo šios nuostatos, jeigu vaizdinė reklama, techninė ar kitokia reklaminė medžiaga arba nuotolinės prekybos popierinė reklaminė medžiaga spausdinama nespalvotai, toje vaizdinėje reklamoje, techninėje ar kitokioje reklaminėje medžiagoje arba nuotolinės prekybos popierinėje reklaminėje medžiagoje rodyklė gali būti nespalvota.
1 diagrama.
Spalvota/nespalvota kairinė/dešininė rodyklė su nurodytu energijos vartojimo efektyvumo klasių intervalu
5.
Vykdant nuotolinę prekybą telefonu klientas turi būti specialiai informuojamas apie gaminio energijos vartojimo efektyvumo klasę, etiketėje galimų energijos vartojimo efektyvumo klasių intervalą ir apie tai, kad visą etiketę ir gaminio informacijos lapą jis gali rasti laisvai prieinamoje interneto svetainėje arba paprašyti spausdinto egzemplioriaus.
6.
Visais 1–3 ir 5 punktuose nurodytais atvejais klientas, pateikęs prašymą, turi galėti gauti spausdintą etiketės ir gaminio informacijos lapo egzempliorių.
VIII PRIEDAS
Vykdant nuotolinę prekybą internetu pateiktina informacija
1.
Jei kaina yra rodoma, tiekėjo pateikta 3 straipsnio 1 dalies g punkto reikalavimus atitinkanti reikiama etiketė turi būti rodoma rodinio mechanizme prie gaminio kainos, o visais kitais atvejais šalia gaminio. Etiketė turi būti tokio dydžio, kad būtų aiškiai matoma ir įskaitoma, ir proporcinga III priedo 4 punkte nustatytos etiketės matmenims. Etiketė gali būti rodoma įdėtiniame rodinyje, tuomet paveikslėlis, per kurį pasiekiama etiketė, turi atitikti šio priedo 3 punkte nustatytas specifikacijas. Jei naudojamas įdėtinis rodinys, etiketė pasirodo vieną kartą spustelėjus pele, užvedus pelės žymeklį arba jutikliniame ekrane išskleidus paveikslėlį.
2.   
2 pav. nurodyto įdėtinio rodinio paveikslėlio, per kurį pasiekiama etiketė, reikalavimai:
a)
jis turi būti etiketėje pavaizduoto gaminio energijos vartojimo efektyvumo klasę atitinkančios spalvos rodyklė;
b)
rodyklė su energijos vartojimo efektyvumo klasę žyminčia baltos spalvos raide bent kainos šrifto dydžiui lygaus dydžio šriftu, jei kaina yra rodoma, o visais kitais atvejais aiškiai matomo ir įskaitomo dydžio šriftu, ir
c)
galimų energijos vartojimo efektyvumo klasių intervalas turi būti 100 % juodos spalvos, ir
d)
jis turi būti vienos iš dviejų toliau nurodytų formų, o jo dydis toks, kad rodyklė būtų aiškiai matoma ir įskaitoma. Raidė energijos vartojimo efektyvumo klasės rodyklėje turi būti rodyklės stačiakampės dalies viduryje, o rodyklė ir energijos vartojimo efektyvumo klasės raidė apvestos 100 % juodos spalvos matomu apvadu.
2 pav.
Spalvotos kairinės/dešininės rodyklės su nurodytu energijos vartojimo efektyvumo klasių intervalu pavyzdys
3.   
Jei naudojamas įdėtinis rodinys, etiketės rodymo seka turi būti tokia:
a)
jei kaina yra rodoma, šio priedo 2 punkte nurodytas paveikslėlis turi būti rodomas rodinio mechanizme šalia gaminio kainos, o visais kitais atvejais šalia gaminio;
b)
paveikslėlis turi būti susietas su III priede nustatyta etikete;
c)
etiketė turi pasirodyti spustelėjus pele, užvedus pelės žymeklį arba jutikliniame ekrane išskleidus paveikslėlį;
d)
etiketė turi būti rodoma iškylančiajame lange, naujoje naršyklės kortelėje, naujame naršyklės puslapyje arba įdėtiniame ekrano rodinyje;
e)
jutikliniuose ekranuose etiketę turi būti galima padidinti pagal įrenginio sutartinius jutiklinio didinimo principus;
f)
etiketės rodymas nutraukiamas uždarymo mygtuku arba kitu standartiniu uždarymo mechanizmu;
g)
jei etiketės parodyti neįmanoma, rodomas alternatyvusis paveikslėlio tekstas – gaminio energijos vartojimo efektyvumo klasė kainos šrifto dydžiui lygiaverčiu šriftu, jei kaina yra rodoma, o visais kitais atvejais aiškiai matomo ir įskaitomo dydžio šriftu;
4.
rodinio mechanizme prie gaminio kainos turi būti rodomas tiekėjo pateiktas 3 straipsnio 1 dalies h punkto reikalavimus atitinkantis elektroninis gaminio informacijos lapas, jei kaina yra rodoma, o visais kitais atvejais šalia gaminio. Jis turi būti tokio dydžio, kad gaminio informacijos lapas būtų aiškiai matomas ir įskaitomas. Gaminio informacijos lapas gali būti rodomas įdėtiniame rodinyje arba gali būti pateikiama nuoroda į gaminių duomenų bazę, tuomet nuoroda, per kurią pasiekiamas gaminio informacijos lapas, turi būti aiškiai ir įskaitomai pažymėta „Gaminio informacijos lapas“. Jei naudojamas įdėtinis rodinys, gaminio informacijos lapas pasirodo vieną kartą spragtelėjus pele, užvedus pelės žymeklį arba jutikliniame ekrane išskleidus nuorodą.
IX PRIEDAS
Rinkos priežiūros tikslais taikoma patikros procedūra
Šiame priede nurodytos leidžiamosios patikros nuokrypos yra susijusios tik su valstybių narių institucijų atliekama deklaruotų parametrų patikra; tiekėjas jų nenaudoja kaip leidžiamų nuokrypų techniniuose dokumentuose pateikiamoms reikšmėms nustatyti. Etiketėje arba gaminio informacijos lape nurodytos vertės ir klasės negali būti tiekėjui palankesnės nei techniniuose dokumentuose nurodytos vertės.
Jei modelis suprojektuotas taip, kad gebėtų nustatyti, jog yra bandomas (pvz., atpažintų bandymo sąlygas arba bandymo ciklą), ir į tai sureaguotų bandymo metu automatiškai pakeisdamas savo veikimo charakteristikas, kad būtų pasiektas palankesnis bet kurio iš šiame reglamente nustatytų, techniniuose dokumentuose arba bet kuriame iš pateikiamų dokumentų nurodytų parametrų lygis, laikoma, kad modelis ir visi lygiaverčiai modeliai neatitinka reikalavimų.
Tikrindamos gaminio modelio atitiktį šiame reglamente nustatytiems reikalavimams, valstybių narių institucijos taiko šią procedūrą:
(1)
Valstybių narių institucijos patikrina vieną modelio vienetą.
(2)
Laikoma, kad modelis atitinka taikomus reikalavimus, jei:
a)
pagal Reglamento (ES) 2017/1369 3 straipsnio 3 dalį techniniuose dokumentuose nurodytos vertės (deklaruotos vertės) ir, jei taikytina, joms apskaičiuoti naudotos vertės nėra tiekėjui palankesnės už atitinkamas bandymų ataskaitose nurodytas vertes, ir
b)
etiketėje ir gaminio informacijos lape nurodytos vertės nėra tiekėjui palankesnės už deklaruojamas vertes, o nurodyta energijos vartojimo efektyvumo klasė nėra tiekėjui palankesnė nei klasė, nustatyta pagal deklaruotas vertes, ir
c)
vertės, nustatytos valstybių narių institucijoms bandant modelio vienetą (per bandymą išmatuotos atitinkamų parametrų vertės ir remiantis šiais matavimo duomenimis apskaičiuotos vertės), atitinka 12 lentelėje pateiktas atitinkamas leidžiamąsias patikros nuokrypas.
(3)
Jei 2 punkto a ir b papunkčiuose nurodyti rezultatai nepasiekiami, laikoma, kad tas modelis ir visi lygiaverčiai modeliai neatitinka šio reglamento reikalavimų.
(4)
Jei 2 punkto c papunktyje nurodytas rezultatas nepasiekiamas, valstybių narių institucijos atrenka ir išbando tris papildomus to paties modelio vienetus. Trys papildomi atrinkti vienetai gali būti ir vieno arba kelių skirtingų lygiaverčių modelių.
(5)
Laikoma, kad modelis atitinka taikomus reikalavimus, jei verčių, nustatytų bandant šiuos tris vienetus, aritmetiniai vidurkiai atitinka 12 lentelėje nurodytas atitinkamas leidžiamąsias nuokrypas.
(6)
Jei 5 punkte nurodytas rezultatas nepasiekiamas, laikoma, kad modelis ir visi lygiaverčiai modeliai neatitinka šio reglamento reikalavimų.
(7)
Pagal 3 arba 6 punktą priėmusios sprendimą dėl modelio neatitikties, valstybių narių institucijos nedelsdamos pateikia kitų valstybių narių institucijoms ir Komisijai visą susijusią informaciją.
Valstybių narių institucijos taiko IV priede nustatytus matavimo ir skaičiavimo metodus.
Tikrindamos atitiktį šiame priede nurodytiems reikalavimams, valstybių narių institucijos taiko tik 12 lentelėje nustatytas leidžiamąsias patikros nuokrypas ir tik 1–7 punktuose nustatytą procedūrą. 12 lentelėje nurodytiems parametrams netaikoma jokių kitų leidžiamųjų nuokrypų, pvz., leidžiamųjų nuokrypų, nustatytų darniuosiuose standartuose ar bet kurio kito matavimo metodo apraše.
12 lentelė.
Leidžiamosios išmatuotų parametrų patikros nuokrypos
Parametrai
Leidžiamosios patikros nuokrypos
Naudingasis tūris ir, kai tinkama, naudingasis kameros tūris
Nustatyta vertė (1) neturi būti daugiau kaip 3 % arba 1 litru (priklausomai nuo to, kuri iš jų didesnė) mažesnė už deklaruotą vertę.
Bendrasis tūris ir, kai tinkama, bendrasis kameros tūris
Nustatyta vertė (1) neturi būti daugiau kaip 3 % arba 1 litru (priklausomai nuo to, kuri iš jų didesnė) mažesnė už deklaruotą vertę.
TDA ir, kai tinkama, kameros TDA
Nustatyta vertė (1) neturi būti daugiau kaip 3 % mažesnė už deklaruotą vertę.
Edaily
Nustatyta vertė (1) neturi būti daugiau kaip 10 % didesnė už deklaruotą vertę.
AE
Nustatyta vertė (1) neturi būti daugiau kaip 10 % didesnė už deklaruotą vertę.
(1)  Jeigu bandomi trys papildomi vienetai, kaip nustatyta 4 punkte, nustatyta vertė yra šių trijų papildomų vienetų nustatytų verčių aritmetinis vidurkis.

Summary:
Ekologinio projektavimo ir energijos vartojimo efektyvumo ženklinimas – prekėms tiesiogiai parduoti skirti šaldymo aparatai
Ekologinio projektavimo ir energijos vartojimo efektyvumo ženklinimas – prekėms tiesiogiai parduoti skirti šaldymo aparatai
 
DOKUMENTAI, KURIŲ SANTRAUKA PATEIKIAMA:
Reglamentas (ES) 2019/2024, kuriuo nustatomi prekėms tiesiogiai parduoti skirtų šaldymo aparatų ekologinio projektavimo reikalavimai
Deleguotasis reglamentas (ES) 2019/2018 dėl prekėms tiesiogiai parduoti skirtų šaldymo aparatų ženklinimo energijos vartojimo efektyvumo etikete
KOKS ŠIŲ REGLAMENTŲ TIKSLAS?
Reglamentu (ES) 2019/2024 nustatomi ekologinio projektavimo* reikalavimai, kuriuos turi atitikti pateikiami rinkai ir pradedami naudoti į elektros tinklą jungiami šaldymo aparatai*, skirti prekėms tiesiogiai parduoti, įskaitant ne maisto produktams šaldyti parduodamus aparatus. Deleguotuoju reglamentu (ES) 2019/2018 nustatomi tų pačių šaldymo aparatų ženklinimo ir papildomos informacijos apie gaminį teikimo reikalavimai.
PAGRINDINIAI ASPEKTAI
Šie reglamentai taikomi aparatams (prekėms tiesiogiai parduoti skirtiems šaldymo aparatams), kaip antai parduotuvinėms šaldymo spintoms (šaldikliams arba šaldytuvams), šaldomiesiems prekybos automatams, gėrimų šaldytuvams, ledų šaldikliams ir kaušelinių ledų šaldytuvams.
Šie reglamentai netaikomi:aparatams, kurie maitinami ne iš elektros tinklo; aparatams, kuriuose nenaudojamas garo kompresijos šaldymas; atskirai įrengtiems komponentams, pavyzdžiui, kondensavimo agregatui ar kompresoriams; aparatams, kuriuose apdorojamas maistas; aparatams, specialiai skirtiems vaistiniams preparatams arba moksliniams ėminiams laikyti; aparatams, kuriuose rodomi maistui parduodami gyvi gyvūnai, kaip antai gyvoms žuvims ir vėžiagyviams rodyti; salotų vitrinoms (pvz., laikino laikymo indams, į kuriuos galima lengvai įdėti ir iš jų išimti maistą, pvz., picos garnyrą ar salotų sudedamąsias dalis); horizontaliesiems prekystaliams su integruota prekių laikykla, numatytiems veikti atšaldymo temperatūros režimu; aparatams be integruotos vėsinimo sistemos, kurie traukia atvėsintą orą iš atskiro oro vėsintuvo; prekybos automatams, numatytiems veikti šaldymo temperatūros režimu; žuvies prekystaliams su smulkintu ledu; pramoninėms šaldymo spintoms, staigaus šaldymo spintoms, kondensavimo agregatams ir procesiniams aušintuvams; vyno šaldytuvams ir minibarams.Komisijos reglamentu:II priede nustatomos datos (iš pradžių 2021 m. kovo 1 d., o vėlesni reikalavimai bus nustatyti 2023 m. rugsėjo 1 d.), kada įsigalios ekologinio projektavimo reikalavimai. Šie reikalavimai apima šias sritis:energijos vartojimo efektyvumą,efektyvų išteklių naudojimą,informaciją montuotojams ir galutiniams naudotojams; nustatoma atitikties vertinimo procedūra, o III priede nustatomi matavimo metodai ir skaičiavimai, kurių reikia laikytis.Atlikdamos rinkos priežiūros patikrinimus, nacionalinės institucijos turi taikyti patikros procedūras, nustatytas IV priede.
Gamintojai, importuotojai arba įgaliotieji atstovai neteikia rinkai gaminių, suprojektuotų taip, kad gebėtų nustatyti, jog yra bandomi, ir į tai sureaguotų bandymo metu pakeisdami savo charakteristikas, kad būtų pasiektas palankesnis bet kurio iš bandomų parametrų lygis.
V priede nustatyti orientaciniai etalonai, pagrįsti rinkoje esančiais efektyviausiais gaminiais ir technologijomis, taikomomis prekėms tiesiogiai parduoti skirtiems šaldymo aparatams, atsižvelgiant į jų energijos vartojimo efektyvumo indeksą.
Komisija, atsižvelgdama į technologijų pažangą, peržiūri šį reglamentą ir įvertina kai kuriuos aspektus po 4 metų nuo jo įsigaliojimo.
Šiuo reglamentu prekėms tiesiogiai parduoti skirtiems šaldymo aparatams pirmą kartą taikomi ekologinio projektavimo reikalavimai.
Deleguotuoju reglamentu papildomas Reglamentas (ES) 2017/1369 dėl ženklinimo energijos vartojimo efektyvumo etikete ir nustatomos taisyklės tiekėjams, prekiautojams ir interneto prieglobos platformų paslaugų teikėjams.Tiekėjai užtikrina, kad:kiekvienas prekėms tiesiogiai parduoti skirtas šaldymo aparatas būtų pateikiamas su spausdinta III priede nustatytos formos etikete;informacija, nurodoma gaminio informacijos lape, nustatyta V priede, ir techninių dokumentų turinys (VI priede) būtų įtraukti į gaminių duomenų bazę;konkretaus prekėms tiesiogiai parduoti skirto šaldymo aparato modelio vaizdinėje reklamoje būtų nurodoma energijos vartojimo efektyvumo klasė ir energijos vartojimo efektyvumo klasių skalė pagal VII ir VIII priedus;konkretaus modelio techninėje reklaminėje medžiagoje, įskaitant techninę reklaminę medžiagą internete, kurioje apibūdinami konkretūs to modelio techniniai parametrai, būtų pagal VII priedą nurodoma energijos vartojimo efektyvumo klasė ir energijos vartojimo efektyvumo klasių skalė;prekiautojams būtų pateikiama kiekvieno prekėms tiesiogiai parduoti skirtų šaldymo aparatų modelio III priede nustatyta elektroninė etiketė ir V priede nustatytas elektroninės formos gaminio informacijos lapas. Prekiautojai užtikrina, kad:kiekvienas pardavimo vietoje, įskaitant prekybos muges, esantis prekėms tiesiogiai parduoti skirtas šaldymo aparatas būtų pažymėtas pagal III priedą tiekėjų pateikta aiškiai matoma etikete;vykdant nuotolinę prekybą, pagal VII ir VIII priedus būtų pateikiama etiketė ir gaminio informacijos lapas;konkretaus modelio vaizdinėje reklamoje, įskaitant reklamą internete, būtų pagal VII priedą nurodoma energijos vartojimo efektyvumo klasė ir energijos vartojimo efektyvumo klasių skalė;konkretaus modelio techninėje reklaminėje medžiagoje, įskaitant medžiagą internete, kurioje apibūdinami konkretūs to modelio techniniai parametrai, būtų pagal VII ir VIII priedus nurodoma to modelio energijos vartojimo efektyvumo klasė ir energijos vartojimo efektyvumo klasių skalė. Interneto prieglobos platformų paslaugų teikėjai užtikrina, kad:pagal VIII priedo nuostatas prekiautojo pateikta elektroninė etiketė ir elektroninis gaminio informacijos lapas bus aiškiai parodyti ant visų prekėms tiesiogiai parduoti skirtų šaldymo aparatų, kurie tiesiogiai parduodami interneto svetainėje.Atlikdamos rinkos priežiūros patikrinimus, nacionalinės institucijos turi taikyti patikros procedūras, nustatytas IX priede.
Energijos vartojimo efektyvumo klasė pagrįsta II priede nustatytu indeksu.
Komisija, atsižvelgdama į technologijų pažangą, peržiūri šį reglamentą po 4 metų nuo jo įsigaliojimo.
NUO KADA TAIKOMI ŠIE REGLAMENTAI?
Abu reglamentai taikomi nuo 2021 m. kovo 1 d.
KONTEKSTAS
Direktyva 2009/125/EB nustatoma ekologinio projektavimo reikalavimų sistema su energija susijusiems gaminiams. Komisija turi nustatyti juos gaminiams, kurių pardavimo ir prekybos ES apimtis yra didelė ir kurie turi pastebimą poveikį aplinkai. Reglamentu (ES) 2017/1369 nustatoma energijos vartojimo efektyvumo ženklinimo reikalavimų sistema su energija susijusiems gaminiams, kad vartotojai galėtų pasirinkti efektyviau energiją vartojančius gaminius ir sumažintų jų energijos suvartojimą. Daugiau informacijos žr.:Prekėms tiesiogiai parduoti skirti šaldymo aparatai (Europos Komisija)Apie energijos vartojimo efektyvumo ženklinimą ir ekologinį projektavimą (Europos Komisija).
SVARBIAUSIOS SĄVOKOS
Ekologinis projektavimas – politika, kuria gerinamas, taikant geresnį projektavimą, gaminių aplinkosauginis veiksmingumas per visą jų būvio ciklą, ypač jų energijos vartojimo efektyvumas.
Šaldymo aparatas – izoliuota spinta, kurioje yra viena arba daugiau tam tikros reguliuojamos temperatūros kamerų, šaldoma natūraliosios arba priverstinės konvekcijos būdu.
PAGRINDINIAI DOKUMENTAI
2019 m. spalio 1 d. Komisijos reglamentas (ES) 2019/2024, kuriuo pagal Europos Parlamento ir Tarybos direktyvą 2009/125/EB nustatomi prekėms tiesiogiai parduoti skirtų šaldymo aparatų ekologinio projektavimo reikalavimai (OL L 315, 2019 12 5, p. 313–334)
2019 m. kovo 11 d. Komisijos deleguotasis reglamentas (ES) 2019/2018, kuriuo papildomos Europos Parlamento ir Tarybos reglamento (ES) 2017/1369 nuostatos dėl prekėms tiesiogiai parduoti skirtų šaldymo aparatų ženklinimo energijos vartojimo efektyvumo etikete (OL L 315, 2019 12 5, p. 155–186)
SUSIJĘ DOKUMENTAI
2017 m. liepos 4 d. Europos Parlamento ir Tarybos reglamentas (ES) 2017/1369, kuriuo nustatoma energijos vartojimo efektyvumo ženklinimo sistema ir panaikinama Direktyva 2010/30/ES (OL L 198, 2017 7 28, p. 1–23)
2014 m. balandžio 16 d. Europos Parlamento ir Tarybos reglamentas (ES) Nr. 517/2014 dėl fluorintų šiltnamio efektą sukeliančių dujų, kuriuo panaikinamas Reglamentas (EB) Nr. 842/2006 (OL L 150, 2014 5 20, p. 195–230)
2012 m. liepos 4 d. Europos Parlamento ir Tarybos direktyva 2012/19/ES dėl elektros ir elektroninės įrangos atliekų (OL L 197, 2012 7 24, p. 38–71)
Paskesni Direktyvos 2012/19/ES daliniai pakeitimai buvo įterpti į pradinį
tekstą. Ši konsoliduota versija yra skirta tik informacijai.
2009 m. spalio 21 d. Europos Parlamento ir Tarybos direktyva 2009/125/EB, nustatanti ekologinio projektavimo reikalavimų su energija susijusiems gaminiams nustatymo sistemą (OL L 285, 2009 10 31, p. 10–35)
Žr. konsoliduotą versiją.
paskutinis atnaujinimas 29.01.2020